रंगपुर
यह ऐतिहासिक स्थान गोहिलवाड़ प्रांत में सुकभादर नदी के पश्चिम समुद्र में गिरने के स्थान से कुछ ऊपर की ओर स्थित है। इस स्थान से 1935 तथा 1947 में उत्खनन द्वारा सिंधु घाटी सभ्यता के अवशेष प्रकाश में लाए गये थे। यहाँ पहली बार की खुदाई के अवशेषों से विद्वानों ने यह समझा था कि ये हड़प्पा सभ्यता के दक्षिणतम प्रसार के चिन्ह हैं, जिनका समय लगभग 2000 ई. पू. होना चाहिए। वर्ष 1944 ई. के जनवरी मास में यहाँ पुरातत्त्व विभाग ने पुनः उत्खनन किया, जिससे अनेक अवशेष प्राप्त हुए। जिनमें प्रमुख थे- अलंकृत व चिकने मृदभांड, जिन पर हिरण तथा अन्य पशुओं के चित्र हैं; स्वर्ण तथा कीमती पत्थर की बनी हुईं गुरियां तथा धूप में सुखाई हुई ईंटे।
रंगून (२०१७ फ़िल्म)
रंगून २०१७ की एक भारतीय हिन्दी फ़िल्म हैं जिसका निर्देशन विशाल भारद्वाज ने किया हैं और निर्माता साजिद नाडियाडवाला और वायाकॉम 18 मोशन पिक्चर्स हैं। फ़िल्म में मुख्य किरदारो में कंगना राणावत, शाहिद कपूर और सैफ़ अली ख़ान हैं। फिल्म की पृष्ठभूमि दूसरे विश्व महायुद्ध (1939-1945) के समय की है और कथित रूप से मेरी एन इवांस, जो निडर नाडिया के नाम से पुकारी जाती थीं और जिन्होंने बॉलिवुड की प्रथम महिला स्टंट कलाकार के तौर हंटरवाली जैसी फिल्मों से ख्याति पाई, के जीवन पर आधारित है। यह फ़िल्म २४ फरवरी २०१७ को प्रदर्शित हुई।फिल्म की शूटिंग 18 नवंबर 2015 को अरुणाचल प्रदेश में शुरू हुई थी। पहली पाली में मणिपुर, अरुणाचल के कई कलाकार दल में शामिल हुए। जनवरी के मध्य में, शाहिद कपूर और एक जापानी अभिनेता के चोटिल होने के कारण फिल्म की शूटिंग रोक दी गई थी। कंगना रनौत ने अपनी भूमिका पर शोध करने के लिए न्यूयॉर्क शहर की यात्रा की, और फिर एकल जीवन सीखने के लिए मैक्सिको के एक द्वीप में चली गईं।